बीडीएम अस्पताल के पीएमओ एपीओ, प्रदर्शन
चिकित्सानिदेशालय ने राजकीय बीडीएम अस्पताल में कार्यरत पीएमओ डॉ.केएल मीणा को एपीओ करते हुए उनके स्थान पर डॉ.सुभाष यादव को लगाया है। जैसे ही एपीओ आदेश की जानकारी अस्पताल के चिकित्सकों नर्सिंग स्टाफ को हुई तो उन्होंने पीएमओ के पक्ष में लामबंद होते हुए अस्पताल के मुख्य द्वार के पास प्रदर्शन किया। चिकित्सकों नृसिंग स्टाफ का कहना था कि पीएमओ डॉ.मीणा के रहते हुए अस्पताल में अनेक विकास कार्य हुए है। चिकित्सकों ने बताया कि एपीओ आदेश के विरोध में गुरुवार सवेरे 9 से 11 बजे तक कार्य का बहिष्कार रहेगा। उन्होंने राज्य सरकार से आदेश को तुरंत निरस्त कराने की मांग की।
डॉ.कपिल यादव, डॉ.दीपक सैनी, डॉ.सुमन कुमार यादव, डॉ.देवेन्द्र शर्मा, डॉ.आरआर यादव, डॉ.पूजा मीणा, डॉ.अश्वनी गोयल, डॉ.एसके अग्रवाल, डॉ.मंजू मौर्य, ऋतु अग्रवाल, नेतराम यादव, कैलाश चंद यादव, जयदयाल यादव, प्रमोद कुमार शर्मा, महेन्द्र कुमार शर्मा, बदलूराम आर्य, रघुनाथ आर्य, जितेन्द्र कुमार शर्मा, रामप्रकाश अग्रवाल सहित नृसिंग स्टाफ ने चिकित्सा मंत्री एवं मुख्यमंत्री को ज्ञापन भेजकर पीएमओ के एपीओ आदेश को निरस्त करने की मांग की।
ज्ञापन में लिखा कि राजकीय बीडीएम चिकित्सालय की 10 बीघा जमीन की बाजार कीमत 50 करोड़ रुपए से अधिक है। इसे गुपचुप तरीके से लालचंद लक्ष्मीनारायण चेरिटेबल ट्रस्ट ने अपने नाम करवा ली। पीएमओ डॉ.मीणा को इसकी जानकारी मिली तो उन्होंने संभागीय आयुक्त न्यायालय में अपील की जहां से चिकित्सालय के पक्ष में फैसला सुनाया गया। इसको लेकर कुछ स्थानीय लोगों ने अव्यावहारिक एवं झूठी शिकायत कर पीएमओ को एपीआे करवा दिया।
कोटपूतली. एपीओआदेश के विरोध में प्रदर्शन करते चिकित्सक नृसिंगकर्मी।।
hne_Deva hin_Deva awa_Deva hin_Deva mag_Deva